section_heading: Srednji vijek
paragraph_text: Nakon desetljeća pauze, iluminirani rukopisi su u Engleskoj postali ponovno jednaki po vrijednosti onima u ostatku Europe. U romaničkom stilu su oslikani Biblija iz Winchestera, Molitvenik iz St. Albansa, dok je u gotičkom stilu oslikan Molitvenik Tickhill. Na koncu gotike, u 15. st., bogati engleski naručitelji su radije naručivali djela iz Pariza i Flandrije.